section_heading: Kuhanje
paragraph_text: Raketna peć izvorno je razvijena za kuhanje gdje relativno mala količina neprekidne topline grije donju i bočne strane lonca za kuhanje. Peći mogu biti izgrađene od cigle, recikliranih čeličnih limenki, čeličnog lima ili se mogu kupiti. Iako su raketne peći uobičajenije u manje razvijenim zemljama gdje je manjka drva za kuhanje, njihova upotreba se zadnjih godina povećala i u razvijenim zemljama, kao što je SAD. Neke su manje zbog prenosivosti, s unutarnjom izolacijom između dvije stijenke i komorom za djelomično ubacivanje biomase i dodatno miješanje u svrhu povećanja proizvedene topline. Prednost raketne peći je ta što zahtijeva jako malo goriva, kao što su drvo i suho raslinje.